Auk þess skal starfsemi umsýsluaðila lúta að ákvæðum laga um aðbúnað, hollustuhætti og öryggi á vinnustöðum, nr. 46/1980, með síðari breytingum. Sama gildir um aðrar kröfur sem leiddar verða af ákvæðum annarra laga, reglna og kjarasamninga á vinnumarkaði.

## 3 Um aðstoðina og hlutverk umsýsluaðila

Notendastýrð persónuleg aðstoð byggist á hugmyndafræðinni umsjálfstætt líf og er markmið hennar að koma til móts við þarfir fatlaðs fólks svo það megi lifa sjálfstæðu og virku lífi og hafi val um hvernig aðstoðinni við það er háttað. Notendastýrð persónuleg aðstoð byggist á samningi Sameinuðu þjóðanna umréttindi fatlaðs fólks, einkum ákvæði 19. gr. samningsins um rétt fatlaðs fólks til að lifa sjálfstæðu lífi án aðgreiningar í samfélaginu.

Notendastýrð persónuleg aðstoð felur í sér að fatlað fólk velur sér það aðstoðarfólk sem það kýs sjálft og til þeirra verkefna sem notandinn sjálfur skilgreinir. Aðstoðarfólk vinnur samkvæmt starfslýsingu sem notandi semur sjálfur og samræmist lífsstíl hans og kröfum. Notendastýrð persónuleg aðstoð felur í sér mánaðarlegar greiðslur til notanda sé hann sjálfur umsýsluaðili eða umsýsluaðila sem hann hefur valið og er þeim ætlað að mæta launum aðstoðarmanns/manna, starfsmannakostnaði og kostnaði við umsýslu.

Innan samningstíma, þess fjárhagsramma og annarra skilyrða sem NPA-samningur notanda og sveitarfélags segir til um, getur notandinn stjórnað því hver veitir aðstoðina, hvaða aðstoð er veitt, hvernig hún fer fram, hvar og á hvaða tímum.

Notandi getur valið að nýta sér þjónustu umsýsluaðila á meðan starfsleyfi er í gildi. Umsýsluaðili tekur þá við greiðslum frá sveitarfélagi sem hefðu annars runnið til notanda og ráðstafar þeim í samræmi við ákvæði þessa samstarfssamnings. Hlutverk umsýsluaðila felst meðal annars í eftirfarandi:

- a) Taka við greiðslum frá sveitarfélagi og ráðstafa þeim.
- b) Aðstoða notendur við að finna og velja aðstoðarfólk.
- c) Gera ráðningarsamninga við aðstoðarfólk í samstarfi við notanda. Umsýsluaðili gerist vinnuveitandi aðstoðarfólks en notandi er verkstjórnandi.
- d) Greiða laun aðstoðarfólks, standa skil á launatengdum gjöldum og öðrum opinberum gjöldum.
- e) Veita aðstoðarfólki fræðslu og leiðsögn um framkvæmd NPA og þá hugmyndafræði sem þar býr að baki. Félagsmálaráðuneytið gefur út handbók um efnið.
- f) Bregðast við breyttum aðstæðum hjá notanda eða sveitarfélagi.
- g) Aðstoða notendur og aðstoðarfólk við að leysa úr álitamálum og ágreiningi og eftir atvikum ganga frá starfslokum aðstoðarfólks eða að aðstoðarfólk fari til annarra starfa á vegum umsýsluaðila.
- h) Ráðstafa starfsmannakostnaði (5%) til notanda.
- i) Færa rekstrarbókhald fyrir hvern notanda og skila skýrslum og gögnum á grundvelli þessa samnings til sveitarfélags.
- j) Annast samskipti og samstarf við sveitarfélag um framkvæmd NPA-samningsins.
- k) Veita notendum aðra þjónustu, svo sem jafningjaráðgjöf, fræðslu, aðstoð við gerð vaktaáætlunar og skipulag NPA, ráðgjöf við samningaviðræður og samningagerð við sveitarfélög o.fl.

Notendastýrð persónuleg aðstoð gerir ráð fyrir að valdið liggi fyrst og fremst hjá notandanum sjálfum um hver sinnir þjónustunni við hann, hvar, hvenær, við hvað og hvernig, og því mikilvægt að allt frumkvæði að útfærslu og framkvæmd NPA komi frá honum sjálfum. Í samræmi við það er rétt að árétta að eftirfarandi er ekki hlutverk umsýsluaðila:

- a) Umsýsluaðili velur ekki starfsfólk fyrir notendur en aðstoðar notendur við að finna og ráða aðstoðarfólk.

Síða Síða 6 af